Diari Oficial de la Generalitat Valenciana


Sumari del DOGV 6679, del 27-12-2011 (2011/12871)

RESOLUCIÓ de 7 d'octubre de 2011, de la Direcció General de Qualitat Ambiental, per la qual s'estima la sol·licitud i, en conseqüència, s'inscriu en el Registre d'Entitats Col·laboradores en Matèria de Qualitat Ambiental, l'entitat Col·legi Oficial d'Enginyers Industrials de Castelló.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6679

Data del DOGV
:   27-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/12447


Data del document
:   07-10-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 7 d'octubre de 2011, de la Direcció General de Qualitat Ambiental, per la qual s'estima la sol·licitud i, en conseqüència, s'inscriu en el Registre d'Entitats Col·laboradores en Matèria de Qualitat Ambiental, l'entitat Col·legi Oficial d'Enginyers Industrials de Castelló. [2011/12512]  
Vista la sol·licitud d'inscripció en el Registre d'Entitats Col·laboradores en Matèria de Qualitat Ambiental, presentada per l'entitat Col·legi Oficial d'Enginyers Industrials de Castelló, amb CIF E847344E i domicili social a l'avinguda del Mar, 46, 12770 Castelló de la Plana, s'emet aquesta resolució, de conformitat amb els següents   
  
Antecedents de fet  
Primer. L'entitat Col·legi Oficial d'Enginyers Industrials de Castelló, sol·licita en data 15 de setembre de 2011, la inscripció en el Registre d'Entitats Col·laboradores en Matèria de Qualitat Ambiental de la Comunitat Valenciana per a Secció 2: contaminació acústica, nivell 2.  
Segon. Amb data 15 de setembre de 2011, l'empresa aporta la documentació i el certificat acreditatiu de l'entitat nacional d'acreditació (ENAC), com a laboratori d'assaig, d'acord amb els requisits exigibles a les entitats col·laboradores per a la seua inscripció en el registre.  
  
  
Fonaments de dret  
Primer. L'Estatut d'Autonomia de la Comunitat Valenciana, aprovat mitjançant la Llei Orgànica 5/1982, d'1 de juliol, i la posterior reforma aprovada per la Llei Orgànica 1/2006, de 10 d'abril, atorga a la Generalitat valenciana en l'article 50.6, les competències de desenvolupament legislatiu i execució de la legislació bàsica de l'Estat en matèria de medi ambient, sense perjudici de les facultats per a establir normes addicionals de protecció. Així mateix, l'article 49.1.3é de l'Estatut confereix a la Generalitat competència exclusiva sobre les normes de procediment administratiu que es deriven de les especialitats de l'organització de la Generalitat.  
Segon. En l'àmbit de la Comunitat Valenciana, mitjançant el Decret 5/2011, de 21 de juny, del president de la Generalitat, s'assignen a la Conselleria d'Infraestructures, Territori i Medi Ambient les competències en matèria de medi ambient. Al seu torn, i d'acord amb l'article 17 del Decret 75/2011, de 24 de juny, del Consell, la Direcció General de Qualitat Ambiental exerceix, entre altres, les funcions en matèria de control de la contaminació. D'altra banda, d'acord amb la disposició transitòria del Decret 112/2011, de 2 de setembre, pel qual s'aprova el Reglament orgànic i funcional, i amb el Decret 144/2005, de 7 d'octubre, pel qual es crea el Centre de Tecnologies Netes, correspon a l'àrea del Centre de Tecnologies Netes, les funcions de tramitació de qualsevol procediment d'interés que li siga encomanat per la direcció general.  
  
Tercer. El Decret 229/2004, de 15 d'octubre, del Consell de la Generalitat, i la posterior modificació pel Decret 29/2007, de 9 de març, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, indica en l'article 7 el procediment de tramitació i resolució de les sol·licituds d'inscripció en el registre esmentat.  
Per tot quant antecedeix, fent ús de les meues atribucions, a proposta de l'àrea del Centre de Tecnologies Netes, resolc:  
  
Primer  
Estimar la sol·licitud, i en conseqüència inscriure en el Registre d'Entitats Col·laboradores en Matèria de Qualitat Ambiental l'entitat Col·legi Oficial d'Enginyers Industrials de Castelló, amb domicili social a l'avinguda del Mar, 46, 12881 Castelló de la Plana, amb el número d'inscripció en el registre següent: 95/ECMCA.  
  
Segon  
L'entitat Col·legi Oficial d'Enginyers Industrials de Castelló queda inscrita en els següents camps d'actuació, d'acord amb l'abast de l'acreditació presentada, que figuren en la taula següent:  
Camps d'actuació  
Secció 2  
Contaminació acústica  
Nivell 2: laboratori d'assaig  
Acreditació ENAC núm. 15/le1837  
Soroll ambiental  
Edificis i elements constructius  
  
Tercer  
La inscripció en el registre únicament habilita el Col·legi Oficial d'Enginyers Industrials de Castelló en les condicions i el temps establit en els annexos tècnics de les acreditacions o autoritzacions que han servit de base per a la inscripció.   
Aquesta inscripció es mantindrà mentre continue vigent la corresponent autorització o acreditació de solvència tècnica que va possibilitar la inscripció de l'entitat en aquest. A l'efecte Col·legi Oficial d'Enginyers Industrials de Castelló ha de presentar a la Direcció General de Qualitat Ambiental, cada 5 anys, l'autorització o acreditació en vigor de la solvència tècnica atorgada per òrgan competent.   
  
Quart  
Així mateix, a l'efecte de mantenir actualitzades les dades del registre, el Col·legi Oficial d'Enginyers Industrials de Castelló estarà obligada a comunicar a la Direcció General de Qualitat Ambiental qualsevol variació o modificació que es produïsca en les autoritzacions o acreditacions que van motivar aquesta inscripció, com també qualsevol altra variació o modificació que es produïsca en les dades inscrites, d'acord amb el que estableix l'art. 12 del Decret 229/2004.   
  
Cinqué  
Són causes de cancel·lació de la inscripció en el registre les establides en l'article 13 del Decret 229/2004.  
  
Sisé  
En tot allò no indicat en aquesta resolució caldrà ajustar-se al que estableix el Decret 229/2004.  
  
Paterna, 7 d'octubre de 2011.- El director general de Qualitat Ambiental: Vicente Tejedo Tormo.